આ અંગે અંગ્રેજી બિઝનેસ દૈનિક ઇકોનોમિક ટાઇમ્સમાં પ્રકાશિત અહેવાલ અનુસાર છ મહિનાની અંદર આ ઝડપી ડિલિવરી સર્વિસ શરૂ કરી દેવામાં આવશે. આ માટે ફ્લિકકાર્ટ જેની સેવાઓ લઇ રહી છે તેવી WS રિટેલ અને ઇકાર્ટ લોજિસ્ટિક્સના હેડ સુજિત કુમારે કહ્યું હતું કે 'આ સર્વિસ માટે અમારે ટેક્‌નોલોજી અને ભાવનો હિસાબ કરવો પડશે. આવી ડિલિવરી તાકીદની જરૂરિયાતના સમયે ઊભી થાય છે, જેમ કે ગ્રાહક કોઈને ગિફ્ટ આપવા માંગતો હોય ત્યારે અથવા તો તેને મોબાઇલ ચાર્જર જેવી વસ્તુની તાત્કાલિક જરૂર ઊભી થઈ હોય ત્યારે.'